સમગ્ર રાજ્યના તલાટી કમ મંત્રીઓ વિવિધ પડતર પ્રશ્નોને લઈને સરકાર સામે આંદોલન ચલાવી રહ્યા છે. જેમાં વિવિધ વિરોધના કાર્યક્રમો બાદ પણ સરકારે માંગણીઓના સંતોષતા રાજ્યના તલાટી મંડળની બેઠકમાં કરેલ ઠરાવ મુજબ સોમવારથી રાજ્યના તલાટી મંત્રીઓ હડતાલ પર ઉતર્યા છે. જેમાં મોરબી જિલ્લાના તમામ ૨૪૫ તલાટીમંત્રીઓ આજથી અચોક્કસ મુદતની હડતાલ પર ઉતર્યા છે. તલાટી મંત્રીઓના પગાર પ્રમોશન અને સિનીયોરીટી સહિતના પડતર પ્રશ્નોને લઇને સોમવારથી મોરબી જિલ્લાના ૩૬૫ ગ્રામ પંચાયતના ૨૪૫ તલાટીઓની અચોક્કસ મુદ્દતની હડતાલ શરૂ થતા ગ્રામ્ય વિસ્તારોમાં સરકારી કામગીરીને પણ અસર પહોંચવાની સંભાવના સેવાઈ રહી છે.